CELEX: 
Language: sl
Date: 2018-01-17 00:00:00
Title: UREDBA KOMISIJE (EU) …/… o nadomestitvi Priloge I k Uredbi Evropskega parlamenta in Sveta (ES) št. 396/2005

UREDBA KOMISIJE (EU) …/…
            
            
               z dne 17.1.2018
            
            
               o nadomestitvi Priloge I k Uredbi Evropskega parlamenta in Sveta (ES) št. 396/2005
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS
                  1
                in zlasti člena 4 Uredbe,
            
            
               ob upoštevanju naslednjega: 
            
            
               (1)Proizvodi rastlinskega in živalskega izvora, za katere v skladu z določbami Uredbe (ES) št. 396/2005 veljajo mejne vrednosti ostankov pesticidov („MRL“), določene z navedeno uredbo, so navedeni v Prilogi I k navedeni uredbi.
            
            
               (2)V Prilogi I k navedeni uredbi bi bilo treba navesti dodatne informacije glede zadevnih proizvodov, zlasti sopomenke, ki se uporabljajo pri navajanju proizvodov, znanstvena imena vrst, v katere spadajo proizvodi, in del proizvoda, za katerega veljajo zadevne MRL.
            
            
               (3)Besedilo opombe (1) v delih A in B Priloge I bi bilo treba spremeniti, da bi se izognili dvoumnosti in različnim razlagam, ki obstajajo pri sedanjem besedilu.
            
            
               (4)V del A Priloge I bi bilo treba vstaviti novi opombi (3) in (4), da bi zagotovili dodatne informacije glede dela proizvoda, za katerega veljajo MRL za zadevne proizvode.
            
            
               (5)V del A Priloge I bi bilo treba vstaviti novo opombo (7), da bi pojasnili, da MRL za med ne veljajo za druge čebelarske proizvode, ker imajo ti drugačne kemijske lastnosti.
            
            
               (6)V del B Priloge I bi bilo treba vključiti dodatne proizvode, da bi jih razvrstili v posamezno skupino ali podskupino v delu A.
            
            
               (7)Opombe (2), (3), (4), (5) in (6) v delu B Priloge I bi bilo treba črtati, saj so v njih določeni roki pretekli.
            
            
               (8)V del B Priloge I bi bilo treba vstaviti novo opombo (2), da bi se zagotovilo ustrezno obdobje, preden se začne uporabljati spremenjena razvrstitev navadne soje, da bi se nosilcem živilske dejavnosti omogočilo izpolnjevanje novih zahtev, ki bodo nastale ob spremembi razvrstitve proizvoda.
            
            
               (9)Upoštevane so bile pripombe, ki so jih v okviru posvetovanj v Svetovni trgovinski organizaciji izrazili trgovinski partnerji Unije.
            
            
               (10)Uredbo (ES) št. 396/2005 bi bilo zato treba ustrezno spremeniti.
            
            
               (11)Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         
         
            
               SPREJELA NASLEDNJO UREDBO:
            
            
               Člen 1
            
            
               Priloga I k Uredbi (ES) št. 396/2005 se nadomesti s Prilogo k tej uredbi.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Da ne bi ovirala zbiranja vzorcev za nacionalni večletni program za spremljanje ostankov, ki temelji na koledarskih letih, se začne uporabljati 1. januarja 2018.
            
            
               Ta uredba je v celoti zavezujoča in se neposredno uporablja v vseh državah članicah. 
            
            
               V Bruslju, 17.1.2018
            
            
               
                     Za Komisijo
               
               
                     Predsednik
                     Jean-Claude JUNCKER
               
               
            
         
         
            
                  
                     (1)
                  
                        UL L 70, 16.3.2005, str. 1.
               
            
      
    ---documentbreak--- 
      
         
         
            
               PRILOGA
            
            
               „Priloga I
            
            
               Del A
            
            
               Proizvodi rastlinskega in živalskega izvora iz člena 2(1), za katere veljajo MRL
            
            
               [Urad za publikacije: vstaviti Excelovo tabelo Priloga I, del A.]
            
            
               Del B
            
            
               Drugi proizvodi iz člena 2(1)
            
            
               [Urad za publikacije: vstaviti Excelovo tabelo Priloga I, del B.]“